CELEX: 62008TN0003
Language: da
Date: 2008-01-02 00:00:00
Title: Sag T-3/08: Sag anlagt den 2. januar 2008 — Coedo Suárez mod Rådet

8.3.2008   
            
            
               DA
            
            
               Den Europæiske Unions Tidende
            
            
               C 64/54
            
         Sag anlagt den 2. januar 2008 — Coedo Suárez mod Rådet
   (Sag T-3/08)
   (2008/C 64/87)
   Processprog: fransk
   Parter
   
      Sagsøger: Angel Coedo Suárez (Bruxelles, Belgien) (ved avocats S. Rodrigues og C. Bernard-Glanz)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Det fastslås, at nærværende stævning kan antages til realitetsbehandling.
            
         
               —
            
            
               Rådets afgørelse af 30. oktober 2007 annulleres for så vidt som der heri gives afslag på sagsøgerens begæring om aktindsigt i flere af Rådets dokumenter, der vedrører og som efterfølger en hændelse mellem sagsøgeren og en af hans kolleger, som fandt sted den 19. februar 2004 (referater fra interne møder, resultater af undersøgelser og en rapport fra sikkerhedstjenesten).
            
         
               —
            
            
               Rådet tilpligtes at betale sagens omkostninger.
            
         Søgsmålsgrunde og væsentligste argumenter
   Med det foreliggende søgsmål har sagsøgeren nedlagt påstand om annullation af afgørelsen truffet den 30. oktober 2007 af GD F i Generalsekretariatet for Rådet, hvorved der gives afslag på sagsøgerens begæring om aktindsigt i dokumenter vedrørende en hændelse, der fandt sted mellem sagsøgeren og en af hans kolleger.
   Til støtte for søgsmålet har sagsøgeren gjort to anbringender gældende.
   Det første anbringende vedrører tilsidesættelsen af artikel 4, stk. 1, litra b), i forordning nr. 1049/2001 (1) og tilsidesættelsen af pligten til begrundelse for anvendelsen af denne bestemmelse.
   Det andet anbringende vedrører tilsidesættelsen af artikel 5 i forordning nr. 45/2001 (2) og en åbenbar fejlagtig anvendelse af denne forordning.
   
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
   
      (2)  Europa-Parlamentets og Rådets forordning (EF) nr. 45/2001 af 18.12.2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8, s. 1).